Ikhsan Fandi

Ikhsan bin Fandi Ahmad (tarikh lahir 9 April 1999), lebih dikenali dengan nama panggilannya Ikhsan Fandi, ialah seorang pemain bola sepak profesional Singapura beretnik Melayu yang bermain sebagai penyerang atau pemain sayap bagi kelab Liga T1 BG Pathum United dan pasukan kebangsaan Singapura. Beberapa media tempatan ada yang sampai memberikannya nama cembung, "Mimpi Buruk Indonesia". 

Ikhsan merupakan Putera kepada pemain tengah popular Singapura, Fandi Ahmad. Ikhsan memulakan karier bola sepaknya melalui sistem remaja di Akademi Bola Sepak Kebangsaan (National Football Academy/NFA) Singapura, dengan percubaan dan peperiksaan kelayakan seterusnya di pelbagai kelab junior sebelum memulakan kerjaya seniornya sebagai profesional di penghujung masa remajanya, dengan tampil perdana pada kelab tempatan Home United tahun 2016.

Ikhsan berpindah ke Singa Muda pada 2017, sebelum menyertai liga kelab Norway, Raufoss IL dan FK Jerv masing-masing, menjaringkan 16 gol dalam semua perlawanan. Pada 2021, dia kembali ke Asia, bagi menandatangani kontrak dengan BG Pathum di Liga T1 negara Thailand.

Ikhsan membina penampilan perdana antarabangsa seniornya bagi Singapura pada tahun 2017. Ikhsan telah mewakili negaranya dalam pelbagai kejohanan antarabangsa, termasuk Kejohanan AFF dan pusingan kelayakan Piala Dunia FIFA AFC 2022.

 Semasa Kecil dan Keluarga 
Tarikh lahir Ikhsan ialah 9 April 1999, tempatnya di Thomson Medical Centre, pekan Novena, Singapura. Ikhsan berasal daripada keluarga beretnik Melayu dari Semenanjung yang mencari kerjaya lewat sepakan-sepakan indah ketika perlawanan bola sepak. Dia ialah putera kedua kepada pebola sepak legenda tempatan, Fandi Ahmad dan bekas peragawati kulit putih Afrika Selatan, Wendy Jacobs. Dia lima bersaudara, Abangnya, Irfan, bermain bersamanya di kelab liga T1 Thailand, BG Pathum dan dua adik lelaki yang lebih kecil, Ilhan, bermain bagi K.M.S.K. Deinze, Divisyen 2 Belgia dan Iryan, bermain bagi Hougang United, Adik Perempuan Ikhsan yang paling kecil bernama Iman. Datuknya Ahmad Wartam, ialah bekas penjaga jaring yang mahsyur di serantau Asia Tenggara. Encik ikhsan ialah Hafiz Abu Sujad dan Bibinya Nurhafizah, ialah ahli terapi fizikal bagi pasukan kebangsaan.

Sejak masih kecil Ikhsan telah bersekolah di Sekolah Sukan Singapura di pekan Woodlands. Dia mempunyai gelaran ijazah bersekutu pada bidang kajian pembinaan sukan di Politeknik Republik (PR).

 Pencapaian 
BG Pathum United
 Piala Juara-Juara Thai: 2022

 Antarabangsa 
Singapura B-22
 Piala Merlion: 2019
Individu
 Thai League Dream ASEAN XI
 Liga T1 2021-22 Pemain Bulanan Terbaik: April

 Maklumat Peribadi 
Ikhsan menyertai Khidmat Negara (KN/NS) sebagai darma bagi Angkatan Bersenjata Singapura (ABS/SAF) dari tahun 2016 sehingga 2018. Pada masa perkhidmatannya sebagai askar, dia masih tetap sering menyertai perlawanan dibawah naungan Ranting Sukan SAF atas izin daripada Kementerian Pertahanan Singapura (MINDEF), selagi pada masa rehat bola sepak ia tetap memenuhi tugasnya sebagai Tentera Singapura.

Dalam satu wawancara, Ikhsan mengatakan bahawa selain sukan bola sepak ia juga senang berenang dan aktiviti lain yang disukai ialah melancong. Tempat pelancongan favoritnya ialah Pulau Sentosa di negaranya. Makanan kegemarannya ialah masakan India terutama roti paratha yang diberi dua telur mentah yang dimakan olehnya ketika waktu sarapan atau merarau.

 Nota 

 Rujukan 

Kategori:Kelahiran 1999
Kategori:Orang hidup
Kategori:Pemain Liga T1